ระเบียบกรุงเทพมหานครว่าด้วยอัตราค่าบริการทางการแพทย์ค่าบริการทางการแพทย์รูปแบบพิเศษและหลักเกณฑ์ วิธีการและเงื่อนไขในการยกเว้นหรือลดหย่อนค่าบริการพ.ศ. ๒๕๖๓ โดยที่เป็นการสมควรปรับปรุงระเบียบกรุงเทพมหานครว่าด้วยอัตราค่าบริการทางการแพทย์ที่กระทรวงสาธารณสุขมิได้กำหนดไว้ค่าห้อง ค่าอาหารสำหรับผู้ป่วยใน และหลักเกณฑ์ วิธีการ และเงื่อนไขในการยกเว้นหรือลดหย่อนค่าบริการทางการแพทย์ให้เหมาะสมยิ่งขึ้นอาศัยอำนาจตามความในข้อ๖ แห่งข้อบัญญัติกรุงเทพมหานคร เรื่อง ค่าบริการ พ.ศ. ๒๕๔๓ ซึ่งแก้ไขเพิ่มเติมโดยข้อบัญญัติกรุงเทพมหานครเรื่อง ค่าบริการ (ฉบับที่ ๔) พ.ศ. ๒๕๖๑ และข้อ ๙ และข้อ ๑๑ แห่งข้อบัญญัติกรุงเทพมหานครเรื่อง ค่าบริการ พ.ศ. ๒๕๔๓ ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ๑ ระเบียบนี้เรียกว่า ระเบียบกรุงเทพมหานครว่าด้วยอัตราค่าบริการทางการแพทย์ค่าบริการทางการแพทย์รูปแบบพิเศษ และหลักเกณฑ์ วิธีการและเงื่อนไขในการยกเว้นหรือลดหย่อนค่าบริการพ.ศ. ๒๕๖๓ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิก(๑)ระเบียบกรุงเทพมหานครว่าด้วยอัตราค่าบริการทางการแพทย์ที่กระทรวงสาธารณสุขมิได้กำหนดไว้ ค่าห้อง ค่าอาหารสำหรับผู้ป่วยในและหลักเกณฑ์ วิธีการและเงื่อนไขในการยกเว้นหรือลดหย่อนค่าบริการทางการแพทย์พ.ศ. ๒๕๔๔(๒)ระเบียบกรุงเทพมหานครว่าด้วยอัตราค่าบริการทางการแพทย์ที่กระทรวงสาธารณสุขมิได้กำหนดไว้ ค่าห้อง ค่าอาหารสำหรับผู้ป่วยในและหลักเกณฑ์ วิธีการและเงื่อนไขในการยกเว้นหรือลดหย่อนค่าบริการทางการแพทย์(ฉบับที่ ๒) พ.ศ. ๒๕๔๘(๓)ระเบียบกรุงเทพมหานครว่าด้วยอัตราค่าบริการทางการแพทย์ที่กระทรวงสาธารณสุขมิได้กำหนดไว้ ค่าห้อง ค่าอาหารสำหรับผู้ป่วยในและหลักเกณฑ์ วิธีการและเงื่อนไขในการยกเว้นหรือลดหย่อนค่าบริการทางการแพทย์(ฉบับที่ ๓) พ.ศ. ๒๕๕๒บรรดาข้อบังคับระเบียบ หรือคำสั่งอื่นใด ในส่วนที่ได้กำหนดไว้แล้วในระเบียบนี้ หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ๔ ในระเบียบนี้ค่าบริการ หมายความว่า เงินที่สถานพยาบาลเรียกเก็บจากการบริการทางการแพทย์และการบริการทางการแพทย์รูปแบบพิเศษรวมทั้งค่าบริการรถพยาบาลการบริการทางการแพทย์ หมายความว่า การบริการด้านการแพทย์และสาธารณสุขซึ่งให้โดยตรงแก่บุคคลเพื่อการเสริมสร้างสุขภาพ การป้องกันโรค การตรวจวินิจฉัย การรักษาพยาบาล และการฟื้นฟูสมรรถภาพที่จำเป็นต่อสุขภาพและการดำรงชีวิตทั้งนี้ ให้รวมถึงการบริการแพทย์แผนไทยและการแพทย์ทางเลือกตามกฎหมายว่าด้วยการประกอบโรคศิลปะการบริการทางการแพทย์รูปแบบพิเศษหมายความว่า การบริการทางการแพทย์โดยแพทย์ผู้เชี่ยวชาญเฉพาะทางซึ่งผู้รับบริการจะได้รับการบริการอย่างสะดวก รวดเร็ว ในสถานที่ที่จัดไว้เป็นสัดส่วนเฉพาะตามความเหมาะสมทั้งนี้ ผู้รับบริการจะต้องเสียค่าบริการสูงกว่าค่าบริการทางการแพทย์ข้อ ๕ อัตราค่าบริการทางการแพทย์และค่าบริการทางการแพทย์รูปแบบพิเศษให้เป็นไปตามบัญชีท้ายระเบียบนี้ข้อ๖ ค่าบริการทางการแพทย์และค่าบริการทางการแพทย์รูปแบบพิเศษที่มิได้กำหนดไว้ในระเบียบนี้ให้เรียกเก็บตามที่กระทรวงสาธารณสุขกำหนดข้อ๗ ผู้รับบริการของโรงพยาบาล ให้ผู้อำนวยการโรงพยาบาลหรือผู้ที่ได้รับมอบหมาย มีอำนาจจะยกเว้นหรือลดหย่อนค่าบริการทางการแพทย์ได้เมื่อมีเหตุอันสมควรข้อ๘ ผู้รับบริการของศูนย์บริการสาธารณสุขหรือผู้รับบริการของส่วนราชการสังกัดสำนักอนามัยที่ให้บริการทางการแพทย์ให้ผู้อำนวยการศูนย์บริการสาธารณสุข หัวหน้าส่วนราชการไม่ต่ำกว่าระดับกอง หรือผู้ที่ได้รับมอบหมายมีอำนาจจะยกเว้นหรือลดหย่อนค่าบริการทางการแพทย์ได้เมื่อมีเหตุอันสมควร ข้อ๙ ในกรณีที่มีการเจ็บป่วยฉุกเฉินอันเกิดจากสาธารณภัยหรือในกรณีป้องกันโรคผู้อำนวยการสำนักการแพทย์ ผู้อำนวยการสำนักอนามัย ผู้อำนวยการโรงพยาบาล ผู้อำนวยการศูนย์บริการการแพทย์ฉุกเฉินกรุงเทพมหานคร(ศูนย์เอราวัณ) ผู้อำนวยการศูนย์บริการสาธารณสุข หรือผู้ที่ได้รับมอบหมาย จะยกเว้นหรือลดหย่อนค่าบริการทางการแพทย์ค่าห้อง และค่าอาหารสำหรับผู้ป่วยใน ได้ทุกรายการ รวมทั้งค่าบริการรถพยาบาลข้อ๑๐ ค่าบริการรถพยาบาลของการบริการการแพทย์ฉุกเฉินกรุงเทพมหานครนอกเหนือจากกรณีรับ - ส่งผู้ป่วยอุบัติเหตุหรือฉุกเฉินหรือรีบด่วนผู้อำนวยการสำนักการแพทย์หรือผู้ที่ได้รับมอบหมาย จะยกเว้นหรือลดหย่อนค่าบริการได้เมื่อมีเหตุอันสมควรข้อ๑๑ ในกรณีที่มีเหตุพิเศษสมควรปฏิบัติเป็นอย่างอื่นหรือกรณีที่ไม่มีกำหนดไว้ในระเบียบนี้ ให้เสนอผู้ว่าราชการกรุงเทพมหานครพิจารณาสั่งการเป็นกรณีๆ ไปข้อ๑๒ ให้ปลัดกรุงเทพมหานครรักษาการตามระเบียบนี้ประกาศ ณวันที่ ๓๑ มีนาคม พ.ศ. ๒๕๖๓พลตำรวจเอกอัศวิน ขวัญเมืองผู้ว่าราชการกรุงเทพมหานคร[เอกสารแนบท้าย]๑.บัญชีอัตราค่าบริการแนบท้ายระเบียบกรุงเทพมหานครว่าด้วยอัตราค่าบริการทางการแพทย์ ค่าบริการทางการแพทย์รูปแบบพิเศษ และหลักเกณฑ์วิธีการและเงื่อนไขในการยกเว้นหรือลดหย่อนค่าบริการ พ.ศ. ๒๕๖๓(ดูข้อมูลจากภาพกฎหมาย)ชญานิศ/ธนบดี/จัดทำ๑๔ สิงหาคม ๒๕๖๓สุภาทิพย์/ตรวจ๒๔ สิงหาคม ๒๕๖๓[๑] ราชกิจจานุเบกษาเล่ม ๑๓๗/ตอนพิเศษ ๑๓๙ ง/หน้า ๑/๑๓ มิถุนายน ๒๕๖๓